Ericu950/Stoicheia-meter-silver huggingface dataset:
εἰρηνευομένη δὲ ἡ κατὰ πᾶσαν Αἴγυπτον ἐκκλησία καὶ ὑπὸ τοσούτου ἱερέως προστασίᾳ ἰθυνομένη πολυπλασίων ὁσημέραι ἐγίνετο , πολλῶν προστιθεμένων ἐκ τοῦ Ἑλληνικοῦ πλήθους καὶ τῶν ἄλλων αἱρέσεων .
ὑπὸ δὲ τοῦτον τὸν χρόνον παρειλήφαμεν καὶ τοὺς ἔνδον τῶν καθ ἡμᾶς Ἰνδῶν , ἀπειράτους μείναντας τῶν Βαρθολομαίου κηρυγμάτων , μετασχεῖν τοῦ δόγματος ὑπὸ Φρουμεντίῳ , ἱερεῖ καὶ καθηγητῇ γενομένῳ παρ αὐτοῖς τῶν ἱερῶν μαθημάτων .
ἵνα δὲ γνοίημεν καὶ ἐν τῷ παραδόξῳ τοῦ συμβάντος περὶ τοὺς Ἰνδοὺς οὐκ ἐξ ἀνθρώπων , ὥς τισι τερατολογεῖσθαι δοκεῖ , τὴν σύστασιν λαβεῖν τὸ τῶν Χριστιανῶν δόγμα , ἀναγκαῖον καὶ τὴν αἰτίαν τῆς Φρουμεντίου χειροτονίας διεξελθεῖν 0 ·
ἔχει δὲ ὧδε .
περὶ πολλοῦ τοῖς παρ Ἕλλησιν εὐδοκιμωτάτοις φιλοσόφοις ἐγίνετο πόλεις καὶ τόπους ἀγνῶτας ἱστορεῖν .
οὕτω γοῦν Πλάτων ὁ Σωκράτους ἑταῖρος Αἰγυπτίοις ἐνεδήμησε τὰ παρ  αὐτοῖς μαθησόμενος , ἔπλευσε δὲ καὶ εἰς Σικελίαν ἐπὶ θέᾳ τῶν αὐτόθι κρατήρων , ἐν οἷς ἀεὶ μὲν ὡς ἀπὸ πηγῆς ἀναδιδόμενον αὐτόματον παφλάζει πῦρ , πολλάκις δὲ ὑπερχέον ποταμοῦ δίκην ῥεῖ καὶ τὴν γείτονα γῆν ἐπιβόσκεται τοσοῦτον , ὡς ἔτι νῦν πολλοὺς ἀγροὺς φαίνεσθαι κατακεκαυμένους καὶ μή τε σπόρον δέχεσθαι μή τε φυτείαν δένδρων , οἷά γε περὶ τῆς Σοδομιτῶν χώρας καταγγέλλουσι .
τούτους δὲ τοὺς κρατῆρας καὶ Ἐμπεδοκλῆς ἱστόρησεν , ἀνὴρ λαμπρῶς παρ Ἕλλησι φιλοσοφήσας καὶ ἐν ἔπεσιν ἡρῴοις τὴν ἐπιστήμην πραγματευσάμενος ·
διαπορούμενος δὲ περὶ τῆς ἀναδόσεως τοῦ πυρός , ἢ τούτῳ τῷ τρόπῳ ἄμεινον ἀποθανεῖν δοκιμάσας , ἤ  τό γε ἀληθέστερον εἰπεῖν  οὐ δὲ αὐτὸς ἴσως εἰδὼς οὗ χάριν πρὸ καιροῦ τὴν τοιαύτην εὗρεν ἑαυτῷ τοῦ βίου ἀπαλλαγήν , ἥλατο εἰς τὸ πῦρ καὶ διεφθάρη 0 .
οὐ μὴν ἀλλὰ καὶ Δημόκριτος ὁ Κῷος πλείστας ἱστόρησε πόλεις , ἀέρα τε καὶ χώρας καὶ ἔθνη ·
καὶ ἐπὶ ἔτεσιν ὀγδοήκοντα διαγαγεῖν ἐπὶ ξένης αὐτός που περὶ ἑαυτοῦ φησιν .
ἄλλοι τε ἐπὶ τούτοις μυρίοι τῶν παρ Ἕλλησι σοφῶν , ἀρχαῖοι καὶ νεώτεροι , τοῦτο ἐσπούδασαν .
οὓς ζηλώσας Μερόπιός τις φιλόσοφος Τύριος τῆς Φοινίκης παρεγένετο εἰς Ἰνδούς .
εἵποντο δὲ αὐτῷ παῖδες δύο , Φρουμέντιός τε καὶ Ἐδέσιος , ἄμφω δὲ γένει αὐτῷ προσήκοντες ·
οὓς διὰ λόγων ἦγε καὶ ἐλευθερίως ἐπαίδευεν .
ἱστορήσας δὲ τῆς Ἰνδικῆς ὅσα γε αὐτῷ ἐξεγένετο , τῆς ἐπανόδου εἴχετο νηὸς ἐπιτυχὼν στελλομένης εἰς Αἴγυπτον .
συμβὰν δὲ κατὰ χρείαν ὕδατος ἢ τῶν ἄλλων ἐπιτηδείων εἰς ὅρμον τινὰ προσσχεῖν τὴν ναῦν , καταδραμόντες οἱ τῇδε Ἰνδοὶ κτείνουσι πάντας καὶ τὸν Μερόπιον ·
ἔτυχον γὰρ τότε λύσαντες τὰς πρὸς Ῥωμαίους σπονδάς .
τοὺς δὲ παῖδας νέους ὄντας οἰκτείραντες ἐζώγρησαν καὶ βασιλεῖ τῷ ἑαυτῶν προσήγαγον .
ὁ δὲ τὸν μὲν νεώτερον οἰνοχόον κατέστησε , μείζονα δὲ τῆς αὐτοῦ οἰκίας τὸν Φρουμέντιον καὶ τῶν χρημάτων ἐπίτροπον 0 ·
ἔγνω γὰρ αὐτὸν ἐχέφρονα καὶ διοικεῖν ἱκανώτατον .
ἐπὶ πολὺν δὲ χρόνον χρησίμους σφᾶς καὶ πιστοὺς παρασχομένους , τελευτῶν ἐπὶ παιδὶ καὶ γαμετῇ , ἐλευθερίᾳ τῆς εὐνοίας αὐτοὺς ἠμείψατο καὶ ᾗ βούλοιντο διάγειν ἐπέτρεψε .
καὶ οἱ μὲν εἰς Τύρον πρὸς τοὺς οἰκείους ἐπανελθεῖν ἐσπούδαζον ·
ἔτι δὲ τοῦ βασιλέως υἱοῦ νέου κομιδῇ ὄντος ἐδεήθη ἡ τούτου μήτηρ ἐπ ὀλίγον χρόνον περιμεῖναι ἄμφω τὴν βασιλείαν ἐπιτροπεύοντας , ἄχρις ἂν ὁ παῖς ἀνδρωθείη .
ἀντιβολοῦσαν δὲ τὴν βασιλίδα ᾐδέσθησαν , καὶ τὰ βασίλεια καὶ τὴν ἡγεμονίαν Ἰνδῶν διῴκουν .
ὁ δὲ Φρουμέντιος θείαις ἴσως προτραπεὶς ἐπιφανείαις ἢ καὶ αὐτομάτως τοῦ θεοῦ κινοῦντος ἐπυνθάνετο , εἴ τινες εἶεν Χριστιανοὶ παρ  Ἰνδοῖς ἢ Ῥωμαῖοι τῶν εἰσπλεόντων ἐμπόρων .
ἐπιμελῶς δὲ τούτους ἀναζητῶν μετεκαλεῖτο πρὸς ἑαυτόν ·
ἀμφαγαπάζων τε καὶ φιλοφρονούμενος εὐχῆς ἕνεκεν συνιέναι ἐποίει καὶ ᾗ Ῥωμαίοις ἔθος ἐκκλησιάζειν , καὶ διὰ πάντων προὐτρέπετο τὸ θεῖον πρεσβεύειν , εὐκτηρίους οἴκους οἰκοδομήσας 0 .
ἤδη δὲ τοῦ βασιλέως υἱοῦ εἰς ἐφήβους τελοῦντος , παραιτησάμενοι αὐτὸν καὶ τὴν βασιλίδα οὐκ ἀνεκτὸν ἡγουμένους χωρίζεσθαι σφῶν , πείσαντες καὶ φίλοι ἀπαλλαγέντες , παρεγένοντο εἰς τὴν Ῥωμαίων ὑπήκοον .
καὶ Ἐδέσιος μὲν τοὺς οἰκείους ὀψόμενος εἰς Τύρον ἦλθεν , ἔνθα δὴ μετὰ ταῦτα πρεσβυτερίου ἠξιώθη .
φρουμέντιος δὲ τὴν ἐπὶ Φοινίκην ὁδὸν τέως ἀναβαλλόμενος ἀφίκετο εἰς Ἀλεξάνδρειαν ·
ἔδοξε γὰρ αὐτῷ οὐ καλῶς ἔχειν πατρίδος καὶ γένους δευτερεύειν τὴν περὶ τὰ θεῖα σπουδήν .
συντυχὼν δὲ Ἀθανασίῳ τῷ προϊσταμένῳ τῆς Ἀλεξανδρέων ἐκκλησίας τὰ κατ Ἰνδοὺς διηγήσατο καὶ ὡς ἐπισκόπου δέοι αὐτοῖς τῶν αὐτόθι Χριστιανῶν ἐπιμελησομένου .
ὁ δὲ Ἀθανάσιος τοὺς ἐνδημοῦντας ἱερέας ἀγείρας ἐβουλεύσατο περὶ τούτου ·
καὶ χειροτονεῖ αὐτὸν τῆς Ἰνδικῆς ἐπίσκοπον , λογισάμενος ἐπιτηδειότατον εἶναι τοῦτον καὶ ἱκανὸν πολλὴν ποιῆσαι τὴν θρησκείαν , παρ οἷς πρῶτος αὐτὸς ἔδειξε τὸ Χριστιανῶν ὄνομα καὶ σπέρμα παρέσχετο τῆς τοῦ δόγματος μετουσίας .
ὁ δὲ Φρουμέντιος πάλιν εἰς Ἰνδοὺς ὑποστρέψας λέγεται τοσοῦτον εὐκλεῶς τὴν ἱερωσύνην μετελθεῖν , ὡς ἐπαινεθῆναι παρὰ πάντων τῶν αὐτοῦ πειραθέντων , οὐχ ἧττον ἢ τοὺς ἀποστόλους θαυμάζουσι , καθότι καὶ ἐπισημότατον αὐτὸν ὁ θεὸς ἀπέφηνε , πολλὰς καὶ παραδόξους ἰάσεις καὶ σημεῖα καὶ τέρατα δι αὐτοῦ δημιουργήσας .
ἡ μὲν δὴ παρ Ἰνδοῖς ἱερωσύνη ταύτην ἔσχεν ἀρχήν .
ἀθανασίῳ δὲ πάλιν αἱ τῶν ἐναντίων ἐπιβουλαὶ ἀνεκίνουν πράγματα καὶ μῖσος παρὰ τῷ βασιλεῖ κατεσκεύαζον καὶ κατηγόρων ἐπήγειρον πλῆθος .
παρ  ὧν ὀχλούμενος ὁ βασιλεὺς σύνοδον γενέσθαι προσέταξεν ἐν Καισαρείᾳ τῆς Παλαιστίνης .
εἰς ἣν κληθεὶς οὐχ ὑπήκουσεν , Εὐσεβίου τοῦ τῇδε ἐπισκόπου καὶ τοῦ Νικομηδείας καὶ τῶν ἀμφ αὐτοὺς δείσας τὴν σκαιωρίαν .
ἀλλὰ τότε μὲν καίτοι συνελθεῖν ἀναγκαζόμενος ἀμφὶ τοὺς τριάκοντα μῆνας ἀνεβάλλετο ·
μετὰ δὲ ταῦτα σφοδρότερον βιασθεὶς ἧκεν εἰς Τύρον .
ἔνθα δὴ συνελθόντες πολλοὶ τῶν ἀνὰ τὴν ἕω ἐπισκόπων ἐκέλευον αὐτὸν τὰς εὐθύνας ὑπέχειν τῶν κατηγορουμένων .
κατηγόρουν δὲ αὐτοῦ τοῦ μέρους Ἰωάννου Καλλίνικος ἐπίσκοπος καὶ Ἰσχυρίων τις ὡς μυστικὸν ποτήριον συνέτριψε καὶ ἐπισκοπικὸν καθεῖλε θρόνον καὶ Ἰσχυρίωνα τοῦτον πρεσβύτερον ὄντα πολλάκις καθεῖρξε καὶ συκοφαντήσας πρὸς Ὑγῖνον τὸν Αἰγύπτου ὕπαρχον , ὡς βασιλικὰς εἰκόνας λιθάσαντα , δεσμωτήριον οἰκεῖν παρεσκεύασε , Καλλίνικον δὲ ὡς ἐπίσκοπον ὄντα ἐν Πηλουσίῳ τῆς καθόλου ἐκκλησίας καὶ μετὰ Ἀλεξάνδρου συναγόμενον καθεῖλεν , ὅτι γέ , φησι , παρῃτεῖτο κοινωνεῖν αὐτῷ , εἰ μὴ πεισθείη περὶ τοῦ συντετρῖφθαι ὑπονοουμένου μυστικοῦ ποτηρίου , Μάρκῳ δέ τινι πρεσβυτερίου ἀφῃρημένῳ τὴν Πηλουσίου ἐκκλησίαν ἐπέτρεψεν , αὐτὸν δὲ Καλλίνικον στρατιωτικῆς φρουρᾶς καὶ αἰκισμῶν καὶ δικαστηρίων πειραθῆναι ἐποίησε .
καὶ Εὔπλος δὲ καὶ Παχώμιος καὶ Ἰσαὰκ καὶ Ἀχιλλεὺς καὶ Ἑρμαίων , τῶν ἀμφ Ἰωάννην ἐπίσκοποι , πληγῶν αὐτοῦ κατηγόρουν , κοινῇ δὲ πάντες , ὡς δι ἐπιορκίας τινῶν εἰς τὴν ἐπισκοπὴν παρῆλθεν , συνθεμένων πάντων μηδένα χειροτονεῖν , πρὶν τὰ ἐν αὐτοῖς ἐγκλήματα διαλύσωσιν ·
ἀποστῆναι δὲ διὰ τοῦτο αὐτοὺς ἀπατηθέντας τῆς πρὸς αὐτὸν κοινωνίας ·
τὸν δὲ μὴ ἀξιῶσαι πεῖσαι , ἀλλὰ βιάζεσθαι , καὶ δεσμωτηρίοις αὐτοὺς ἐμβαλεῖν .
ἐπὶ τούτοις τε καὶ τὰ κατὰ Ἀρσένιον ἀνεκινεῖτο .
καὶ οἷα φιλεῖ ἐν σπουδαζομέναις ἐπιβουλαῖς , ἀπροσδόκητοι καὶ τῶν νομιζομένων φίλων ἀνεφύοντο κατήγοροι .
καὶ γραμματεῖον ἀνεγινώσκετο δημοτικῶν ἐκβοήσεων , ὡς τῶν ἀνὰ τὴν Ἀλεξάνδρειαν λαῶν δι αὐτὸν ἐκκλησιάζειν μὴ ἀνεχομένων .
ὁ δὲ Ἀθανάσιος ἀπολογήσασθαι προσταχθείς , προελθὼν πολλάκις εἰς τὸ δικαστήριον τὰ μὲν τῶν ἐγκλημάτων ἀπελύσατο , τῶν δὲ πρὸς ἐπίσκεψιν ὑπέρθεσιν ᾔτησεν .
ἠπόρει δὲ λίαν καὶ τοὺς κατηγόρους τοῖς δικασταῖς ὁρῶν κεχαρισμένους καὶ μάρτυρας πολλοὺς κατ αὐτοῦ παρεσκευασμένους ἐκ τῶν τὰ Ἀρείου καὶ Μελιτίου φρονούντων καὶ τοὺς συκοφάντας , ἐφ οἷς ἐγκλήμασιν ἐκράτει , συγγνώμης ἀξιουμένους , καὶ μάλιστα ἐπὶ τῇ κατὰ Ἀρσένιον γραφῇ , οὗ γοητείας ἕνεκα κατηγορεῖτο τὸν βραχίονα ἐκτεμεῖν , καὶ τῇ κατὰ γυναῖκά τινα , ᾗ δῶρα ἐπὶ ἀσελγείᾳ δεδωκέναι καὶ νύκτωρ ἀκούσῃ συνδιαφθαρῆναι ἐνεκαλεῖτο .
ἑκατέρα δὲ γραφὴ γελοία ἐφωράθη καὶ συκοφαντίας ἀνάπλεως .
ἐπεὶ γὰρ συνειλεγμένων ἐπισκόπων κατηγόρει ταῦτα ἡ γυνή , παρεστὼς Ἀθανασίῳ Τιμόθεος Ἀλεξανδρεὺς πρεσβύτερος , ὡς αὐτοῖς λάθρα συνεδόκει , ὑπολαβὼν πρὸς τὸ γύναιον ἐγώ σε , ἔφη , ἐβιασάμην , ὦ γύναι ;
ἀλλ  οὐ σύ 0 ;
καιρὸν λέγουσα καὶ τόπον ἐν ᾧ δῆθεν βεβίαστο 0 .
ἀρσένιον δὲ εἰς μέσον παρήγαγε καὶ ἀμφοτέρας ἀρτίους αὐτοῦ χεῖρας ἐπέδειξε τοῖς δικασταῖς , καὶ ἐδεῖτο αὐτῶν εὐθύνας ὑπέχειν τοὺς κατηγόρους οὗ ἐπεφέροντο βραχίονος .
ἔτυχε γὰρ Ἀρσένιος οὗτος , ἢ θειόθεν ἐλαυνόμενος ἤ , ὡς λέγεται , ὑπὸ τῶν ἐπιβούλων Ἀθανασίου κρυπτόμενος , ἀναγγείλαντός του δι  αὐτὸν κινδυνεύειν τὸν ἐπίσκοπον , ἀποδρὰς νύκτωρ καὶ πρὸ μιᾶς τοῦ δικαστηρίου κατάρας εἰς Τύρον .
ἑκατέρου δὲ ἐγκλήματος ὧδε λυθέντος , ὡς μηδὲν ἀπολογίας προσδεηθῆναι , τὸ μὲν πρῶτον , ὡς οἶμαι , ἐπὶ προφάσει δῆθεν τοῦ μὴ χρῆναι οὕτως αἰσχρὸν καὶ γελοιῶδες πρᾶγμα ἐπὶ συνόδου ἀναγράφεσθαι , οὐκ ἐμφέρεται τοῖς πεπραγμένοις .
πρὸς δὲ τὸ δεύτερον ἤρκεσεν εἰς ἀπολογίαν τοῖς κατηγόροις εἰπεῖν , ὡς Πλουσιανός τις ἐπίσκοπος τῶν ὑπὸ Ἀθανάσιον κατὰ πρόσταξιν αὐτοῦ τὴν Ἀρσενίου οἰκίαν κατέφλεξε , καὶ κίονι προσδήσας καὶ ἱμᾶσιν αἰκισάμενος ἐν οἰκίσκῳ καθεῖρξε ·
διὰ θυρίδος δὲ ἀποδρᾶσαι τοῦτον καί , ἐπειδὴ ζητητέος ἦν , ἐπὶ χρόνον λαθεῖν κρυπτόμενον , μὴ φαινόμενον δὲ εἰκότως ἀποθανεῖν νομισθῆναι 0 ·
καὶ οἷά γε ἐπιφανῆ ἄνδρα καὶ ὁμολογητὴν οἱ ἀμφὶ τὸν Ἰωάννην ἐπίσκοποι ἐζήτουν αὐτὸν προσιόντες τοῖς ἄρχουσι .
ταῦτ  οὖν λογιζόμενος Ἀθανάσιος περιδεὴς ἦν ·
ἅμα δὲ ὑφωρᾶτο , μὴ καιρὸν εὑρόντες οἱ ἐπιβουλεύοντες λάθρα ἀνέλωσιν αὐτόν .
μετὰ πολλὰς δὲ συνόδους , θορύβου καὶ ταραχῆς ἐμπλησθέντος τοῦ συλλόγου , κεκραγότων τε τῶν κατηγόρων καὶ τοῦ περὶ τὸ δικαστήριον πλήθους πάσῃ μηχανῇ χρῆναι αὐτὸν ἐκποδὼν ποιεῖν ὡς γόητα καὶ βίαιον καὶ ἱερωσύνης ἀνάξιον , δείσαντες οἱ παρὰ τοῦ βασιλέως προστεταγμένοι παρεῖναι τῇ συνόδῳ εὐταξίας ἕνεκα , μή , ὡς εἰκὸς ἐν στάσει , καταδραμόντες αὐτόχειρες αὐτοῦ γένωνται , λάθρα αὐτὸν ὑπεξήγαγον τοῦ δικαστηρίου 0 .
ὁ δὲ λογισάμενος οὐκ ἀκίνδυνον αὐτῷ διατρίβειν ἐν Τύρῳ οὔ τε ἀσφαλὲς δικάσασθαι πρὸς πλῆθος κατηγόρων παρὰ δικασταῖς ἐχθροῖς , φεύγει εἰς Κωνσταντινούπολιν 0 .
καταδικάζουσι δὲ αὐτοῦ ἐρήμην ἡ σύνοδος καὶ καθαιροῦσι τῆς ἐπισκοπῆς ·
καὶ ψηφίζονται αὐτὸν μηκέτι τὴν Ἀλεξάνδρειαν οἰκεῖν , ἵνα μή , φησι , θορύβους καὶ στάσεις παρὼν ἐργάζηται .
ἰωάννην δὲ καὶ τοὺς σὺν αὐτῷ πάντας ὡς οὐ δικαίως κακῶς παθόντας εἰς κοινωνίαν προσίενται , καὶ τὸ ἐν τῷ κλήρῳ ἀξίωμα ἑκάστῳ διέδωκαν .
δηλοῦσι δὲ τὰ πεπραγμένα τῷ βασιλεῖ καὶ γράφουσι τοῖς πανταχῇ ἐπισκόποις μὴ μεταδοῦναι αὐτῷ κοινωνίας μή τε γράφειν μή τε γράμματα παρ αὐτοῦ δέχεσθαι , ὡς ἐληλεγμένου ἐν οἷς διήκουσαν καὶ διὰ τῆς φυγῆς καὶ ἐπὶ ταῖς μὴ ἀγωνισθείσαις γραφαῖς ἁλόντος .
ἐδήλουν δὲ διὰ τῆς ἐπιστολῆς ἐπὶ τοιαύτην προῆχθαι ψῆφον πρῶτον μὲν ὅσα χαλεπαίνοντες , καθότι τοῦ βασιλέως προστάξαντος ἐν τῷ παρελθόντι ἐνιαυτῷ συνελθεῖν αὐτοῦ χάριν εἰς Καισάρειαν τοὺς ἀνὰ τὴν ἕω ἐπισκόπους οὐκ ἀπήντησεν , ἐπὶ μακρῷ χρόνῳ ταλαιπωρουμένην τὴν σύνοδον ἰδὼν καὶ τῶν τοῦ κρατοῦντος προσταγμάτων καταφρονήσας 0 .
πλειόνων δὲ συνελθόντων εἰς Τύρον ἅμα πλήθει ἀφίκετο καὶ ταραχὰς καὶ θορύβους ἐνεποίει τῇ συνόδῳ , πῇ μὲν τὰς ἀπολογίας παρακρουόμενος , πῇ δὲ τῶν ἐπισκόπων ἕκαστον προπηλακίζων , ἄλλοτε δὲ καλούμενος ὑπ αὐτῶν μὴ ὑπακούων , ποτὲ δὲ κρίνεσθαι μὴ ἀξιῶν .
περιφανῶς δὲ πεφωρᾶσθαι αὐτὸν ἐπὶ τοῦ μυστικοῦ ποτηρίου τῇ συντριβῇ κατήγγελλον , μάρτυρας ἐπὶ τούτῳ προϊσχόμενοι Θεόγνιον τὸν Νικαίας ἐπίσκοπον καὶ Μάριν τὸν Χαλκηδόνος καὶ Θεόδωρον τὸν Ἡρακλείας , Οὐάλεντά τε καὶ Οὐρσάκιον καὶ Μακεδόνιον ·
οὓς ἀπέστειλαν εἰς Αἴγυπτον , ὥστε παραγενομένους εἰς τὴν κώμην , ἔνθα συντετρῖφθαι τὸ ποτήριον ἐλέγετο , τὸ ἀληθὲς ἀνευρεῖν .
τοιαῦτα ἔγραψαν , καθ ἕκαστον ἔγκλημα δικανικῶς ἐφαψάμενοι καὶ οἷον ἐκ τέχνης τινὸς διαβολὴν κατασκευάσαι σπουδάζοντες .
οὐχ ὑγιῶς δὲ ταύτην τὴν κρίσιν ἔχειν καὶ πολλοῖς τῶν παρόντων ἱερέων κατεφαίνετο .
λέγεται γοῦν Παφνούτιον τὸν ὁμολογητὴν τῇ συνόδῳ ταύτῃ παραγενόμενον , λαβόμενον τῆς χειρὸς ἐξαναστῆσαι Μάξιμον τὸν Ἱεροσολύμων ἐπίσκοπον , ὡς οὐ δέον συλλόγου κοινωνεῖν πονηρῶν ἀνθρώπων ὁμολογητὰς αὐτοὺς ὄντας καὶ δι εὐσέβειαν τοὺς ὀφθαλμοὺς αὐτῶν κεκομμένους καὶ τὰς ἀγκύλας πεπηρωμένους 0 .
ἐν τούτῳ δὲ ἀμφὶ τὴν τρίτην δεκάδα τῆς Κωνσταντίνου ἡγεμονίας ἐξεργασθέντος τοῦ ἐν Ἱεροσολύμοις νεὼ περὶ τὸν τοῦ Κρανίου χῶρον , ὃ μέγα μαρτύριον προσαγορεύεται , παραγενόμενος εἰς Τύρον Μαριανός , ἀνὴρ τῶν ἐν ἀξίᾳ , βασιλικὸς ταχυγράφος , ἀπέδωκε τῇ συνόδῳ βασιλέως ἐπιστολὴν παρακελευομένην ἐν τάχει τὰ Ἱεροσόλυμα καταλαβεῖν καὶ τὸν νεὼ καθιερῶσαι .
τοῦτο δὲ καὶ πρὶν βεβουλευμένος ἀναγκαῖον ἐνόμισε πρότερον ἐν Τύρῳ συνελθόντας τοὺς ἐπισκόπους διαθεῖναι τὰς πρὸς ἀλλήλους διαφοράς , οὕτω τε κεκαθαρμένους διχονοίας καὶ λύπης ἐπὶ τὴν ἀφιέρωσιν τοῦ νεὼ χωρῆσαι ·
πρόσφορον γὰρ εἶναι τῇ τοιαύτῃ πανηγύρει τὴν ὁμόνοιαν τῶν ἱερέων 0 .
καὶ οἱ μὲν ἧκον εἰς Ἱεροσόλυμα καὶ τὸν ναὸν καθιέρωσαν καὶ τὰ παρὰ τοῦ βασιλέως ἀποσταλέντα κειμήλιά τε καὶ ἀναθήματα , ἃ εἰσέτι νῦν ἐν τῷδε τῷ ἱερῷ οἴκῳ ἀνάκεινται καὶ πολὺ παρέχει θαῦμα τοῖς θεωμένοις πολυτελείας τε καὶ μεγέθους ἕνεκα .
ἐξ ἐκείνου δὲ ἐτήσιον ταύτην τὴν ἑορτὴν λαμπρῶς μάλα ἄγει ἡ Ἱεροσολύμων ἐκκλησία , ὡς καὶ μυήσεις ἐν αὐτῇ τελεῖσθαι , καὶ ὀκτὼ ἡμέρας ἐφεξῆς ἐκκλησιάζειν , συνιέναι τε πολλοὺς σχεδὸν ἐκ πάσης τῆς ὑφ ἥλιον , οἳ καθ ἱστορίαν τῶν ἱερῶν τόπων πάντοθεν συντρέχουσι κατὰ τὸν καιρὸν ταύτης τῆς πανηγύρεως .
τηνικαῦτα δὲ καιροῦ λαβόμενοι οἱ τὰ Ἀρείου φρονοῦντες τῶν ἐπισκόπων ἐσπούδασαν γενέσθαι ἐν Ἱεροσολύμοις σύνοδον καὶ κοινωνίας αὐτῷ μεταδοῦναι καὶ Εὐζωίῳ ·
ἐθάρρησαν δὲ ταῦτα κατὰ πρόφασιν τοιάνδε .
πρεσβύτερός τις ἦν συνήθης τῇ ἀδελφῇ τοῦ βασιλέως , ἐπαινέτης τῶν Ἀρείου δογμάτων .
καὶ ὅτι τάδε ἐφρόνει , τὰ πρῶτα ἐλάνθανεν .
ὡς δὲ πολλοῖς προελθὼν χρόνοις οἰκειότερον ἑαυτὸν κατέστησε Κωνσταντίᾳ  τοῦτο γὰρ ὄνομα ἦν τῇ ἀδελφῇ Κωνσταντίνου  , ἀδείας λαβόμενος ἐπαρρησιάσατο πρὸς αὐτήν , καὶ κατεμέμφετο μὴ δικαίως Ἄρειον τὴν πατρίδα φεύγειν καὶ τῆς ἐκκλησίας ἐκβεβλῆσθαι , διὰ φθόνον καὶ ἰδίας ἔχθρας ἐκβληθέντα παρὰ Ἀλεξάνδρου τοῦ ἐπιτροπεύσαντος τὴν Ἀλεξανδρέων ἐκκλησίαν ·
εὐδοκιμοῦντα γάρ , ἔφη , παρὰ τῷ πλήθει ὁρῶν αὐτὸν ἐζηλοτύπησεν .
ἀληθῆ δὲ ταῦτα πεισθεῖσα Κωνσταντία , ἐν ᾧ μὲν περιῆν , οὐδὲν ἔφθασε νεωτερίσαι τῶν ἐν Νικαίᾳ δοξάντων ·
ἐπεὶ δὲ νόσῳ περιέπεσε , καθυφωρᾶτο τελευτᾶν ·
καὶ παραγενόμενον ὡς αὐτὴν τὸν ἀδελφὸν ἐκέλευσε τελευταίαν αὐτῇ δοῦναι χάριν , ἣν ἂν αἰτήσειεν .
ἐδεῖτο δὲ οἰκεῖον ἔχειν τὸν εἰρημένον πρεσβύτερον καὶ ὡς ὀρθῶς δοξάζοντι περὶ τὸ θεῖον πείθεσθαι ·
ἑαυτὴν μὲν γάρ , ἔφη , οἴχεσθαι καὶ λοιπὸν τῆς ἐνταῦθα βιοτῆς μηδὲν φροντίζειν ·
περὶ αὐτοῦ δὲ ὀρρωδεῖν , μή τι πάθοι ὑπὸ θεομηνίας ἢ αὐτὸς κακῶς πράξας ἢ τὴν ἡγεμονίαν αἰσχρῶς ἀποβαλών , ἐπεὶ δικαίους , ἔφη , καὶ ἀγαθοὺς ἄνδρας ἀδίκως πεισθείς τισιν ἀιδίῳ φυγῇ ἐζημίωσεν .
ἐντεῦθεν ὁ βασιλεὺς οἰκειότατα διετέθη περὶ τὸν πρεσβύτερον τοῦτον ·
καὶ παρρησίας αὐτῷ μεταδοὺς καὶ κοινωσάμενος περὶ ὧν ἐνετείλατο ἡ ἀδελφή , ᾠήθη χρῆναι πάλιν πειραθῆναι τῶν κατὰ τὸν Ἄρειον , ὡς εἰκὸς ὑποτοπήσας ἀληθεῖς εἶναι τὰς διαβολὰς ἢ τῇ ἀδελφῇ χαριζόμενος 0 .
οὐκ εἰς μακράν τε μετεκαλέσατο Ἄρειον ἀπὸ τῆς φυγῆς , καὶ γραφὴν ἐκέλευσεν ἐκδοῦναι ὧν πιστεύει περὶ θεοῦ .
ὁ δὲ τὸ καινὸν ἐκκλίνας ὧν πρότερον εὗρεν ὀνομάτων , ἑτέραν ὕφανεν ἔκθεσιν ἁπλοῖς ῥητοῖς καὶ ἐγνωσμένοις ταῖς ἱεραῖς βίβλοις χρησάμενος , καὶ ὅρκον ὤμοσεν ἦ μὴν ὧδε πιστεύειν καὶ κατὰ νοῦν ταῦτα φρονεῖν καὶ μηδὲν ἕτερον ἐννοεῖν παρὰ ταῦτα .
ἔχει δὲ ὧδε ·
Τῷ εὐσεβεστάτῳ καὶ θεοφιλεστάτῳ δεσπότῃ ἡμῶν βασιλεῖ Κωνσταντίνῳ Ἄρειος καὶ Εὐζώιος πρεσβύτεροι 0 .
καθὼς προσέταξεν ἡ θεοφιλής σου εὐσέβεια , δέσποτα βασιλεῦ , ἐκτιθέμεθα τὴν ἑαυτῶν πίστιν καὶ ἐγγράφως ὁμολογοῦμεν ἐπὶ θεοῦ οὕτως πιστεύειν , καὶ αὐτοὶ καὶ πάντες οἱ σὺν ἡμῖν , ὡς ὑποτέτακται .
πιστεύομεν εἰς ἕνα θεὸν πατέρα παντοκράτορα καὶ εἰς κύριον Ἰησοῦν Χριστὸν τὸν υἱὸν αὐτοῦ , τὸν ἐξ αὐτοῦ πρὸ πάντων τῶν αἰώνων γεγεννημένον θεὸν λόγον , δι οὗ τὰ πάντα ἐγένετο , τά τε ἐν οὐρανῷ καὶ τὰ ἐπὶ τῆς γῆς , τὸν ἐλθόντα καὶ σάρκα ἀναλαβόντα καὶ παθόντα καὶ ἀναστάντα καὶ ἀνελθόντα εἰς τοὺς οὐρανοὺς καὶ πάλιν ἐρχόμενον κρῖναι ζῶντας καὶ νεκρούς .
καὶ εἰς ἅγιον πνεῦμα καὶ σαρκὸς ἀνάστασιν , καὶ εἰς ζωὴν τοῦ μέλλοντος αἰῶνος , καὶ εἰς βασιλείαν οὐρανῶν , καὶ εἰς μίαν ἐκκλησίαν καθολικὴν τοῦ θεοῦ τὴν ἀπὸ περάτων ἕως περάτων 0 1 .
ταύτην δὲ τὴν πίστιν παρειλήφαμεν ἐκ τῶν ἁγίων εὐαγγελίων λέγοντος τοῦ κυρίου τοῖς ἑαυτοῦ μαθηταῖς πορευθέντες μαθητεύσατε πάντα τὰ ἔθνη , βαπτίζοντες αὐτοὺς εἰς τὸ ὄνομα τοῦ πατρὸς καὶ τοῦ υἱοῦ καὶ τοῦ ἁγίου πνεύματος .
εἰ δὲ μὴ ταῦτα οὕτως πιστεύομεν καὶ ἀποδεχόμεθα ἀληθῶς πατέρα καὶ υἱὸν καὶ ἅγιον πνεῦμα , ὡς πᾶσα ἡ καθολικὴ ἐκκλησία καὶ αἱ ἅγιαι γραφαὶ διδάσκουσιν , αἷς κατὰ πάντα πιστεύομεν , κριτὴς ἡμῶν ἔσται ὁ θεὸς καὶ νῦν καὶ ἐν τῇ μελλούσῃ ἡμέρᾳ .
διὸ παρακαλοῦμέν σου τὴν εὐσέβειαν , θεοφιλέστατε ἡμῶν βασιλεῦ , ἐκκλησιαστικοὺς ἡμᾶς ὄντας καὶ τὴν πίστιν καὶ τὸ φρόνημα τῆς ἐκκλησίας καὶ τῶν ἁγίων γραφῶν ἔχοντας ἑνοῦσθαι ἡμᾶς διὰ τῆς εἰρηνοποιοῦ σου καὶ θεοσεβοῦς εὐσεβείας τῇ μητρὶ ἡμῶν , τῇ ἐκκλησίᾳ δηλαδή , περιῃρημένων τῶν ζητημάτων καὶ τῶν ἐκ τῶν ζητημάτων περισσολογιῶν , ἵνα καὶ ἡμεῖς καὶ ἡ ἐκκλησία μετ ἀλλήλων εἰρηνεύσαντες τὰς συνήθεις εὐχὰς ὑπὲρ τῆς εἰρηνικῆς σου καὶ εὐσεβοῦς βασιλείας καὶ παντὸς τοῦ γένους σου κοινῇ πάντες ποιώμεθα .
ταύτης τῆς πίστεως τὴν γραφὴν οἱ μὲν ἔλεγον τεχνικῶς συγκεῖσθαι καὶ τῷ δοκεῖν τοῖς ῥητοῖς διαλλάσσειν , συμφέρεσθαι δὲ καὶ οὕτως τοῖς Ἀρείου δόγμασι κατὰ τὴν ἐκδοχὴν τῶν ὀνομάτων , ἄδειαν παρεχόντων ἐπαμφοτερίζειν καὶ πρὸς ἑκατέραν διάνοιαν ταῦτα ἐκλαμβάνειν .
ὑπολαβὼν δὲ ὁ βασιλεὺς παραπλήσια δοξάζειν Ἄρειόν τε καὶ Εὐζώιον τοῖς ἐν Νικαίᾳ συνεληλυθόσιν ἥσθη τῷ πράγματι .
οὐ μὴν ἑαυτῷ ἐπέτρεψεν εἰς κοινωνίαν αὐτοὺς δέξασθαι πρὸ κρίσεως καὶ δοκιμασίας τῶν τούτου κυρίων κατὰ τὸν νόμον τῆς ἐκκλησίας .
πέμπει δὲ αὐτοὺς πρὸς τοὺς ἐν Ἱεροσολύμοις τότε συνελθόντας ἐπισκόπους , γράψας σκοπηθῆναι αὐτῶν τὴν ἔκθεσιν τῆς πίστεως , φιλάνθρωπον δὲ ψῆφον ἐνεγκεῖν ἐπ αὐτοῖς τὴν σύνοδον , ἤν τε ὀρθῶς φανεῖεν δοξάζοντες καὶ φθόνου χάριν ἐπιβουλευθέντες ἤν τε μηδὲν ἔχοντες μέμφεσθαι τοῖς ἤδη ἐπ αὐτοῖς κεκριμένοις μεταμεληθεῖεν .
καιροῦ δὲ λαβόμενοι οἱ ταῦτα πάλαι σπουδάζοντες προφάσει τῶν βασιλέως γραμμάτων ἐδέξαντο αὐτοὺς εἰς κοινωνίαν .
καὶ ὅτε τοῦτο ἐποίησαν , αὐτῷ τε τῷ βασιλεῖ ἔγραψαν καὶ τῇ ἐκκλησίᾳ Ἀλεξανδρείας καὶ τοῖς ἀνὰ τὴν Αἴγυπτον καὶ Θηβαΐδα καὶ Λιβύην ἐπισκόποις καὶ κληρικοῖς , παρακελευσάμενοι προθύμως αὐτοὺς δέξασθαι , ὡς καὶ τοῦ βασιλέως μαρτυρήσαντος ὀρθὴν εἶναι τὴν αὐτῶν πίστιν , ἣν καὶ τῇ οἰκείᾳ ἐπιστολῇ ὑπέταξαν , καὶ τῆς συνόδου ἐπιψηφισαμένης τῇ τοῦ βασιλέως κρίσει .
καὶ τὰ μὲν ὧδε ἐν Ἱεροσολύμοις ἐσπουδάζετο .
ἀθανάσιος δὲ φεύγων ἐκ Τύρου εἰς Κωνσταντινούπολιν ἦλθε , καὶ προσελθὼν Κωνσταντίνῳ τῷ βασιλεῖ , ἃ πέπονθεν ἀπωδύρετο παρόντων τῶν καταδικασάντων αὐτοῦ ἐπισκόπων , καὶ ἐδεῖτο τῶν ἐν Τύρῳ κεκριμένων γενέσθαι τὴν ἐξέτασιν ἐπὶ αὐτοῦ βασιλέως .
κωνσταντῖνος δὲ εὔλογον εἶναι δοκιμάσας τὴν αἴτησιν τάδε ἔγραψε τοῖς ἐν Τύρῳ συνελθοῦσιν ἐπισκόποις ·
Ἐγὼ μὲν ἀγνοῶ , τίνα ἐστὶ τὰ ὑπὸ τῆς ὑμετέρας συνόδου μετὰ θορύβου καὶ χειμῶνος κριθέντα , δοκεῖ δέ πως ὑπό τινος ταραχώδους ἀταξίας ἡ ἀλήθεια διεστράφθαι , ὑμῶν δηλαδὴ διὰ τὴν πρὸς τοὺς πέλας ἐρεσχελίαν , ἣν ἀήττητον εἶναι βούλεσθε , τὰ τῷ θεῷ ἀρέσκοντα μὴ συνορώντων .
ἀλλὰ ἔσται τῆς θείας προνοίας ἔργον καὶ τὰ τῆς φιλονικίας ταύτης κακὰ φανερῶς ἁλόντα διασκεδάσαι καὶ ἡμῖν διαρρήδην ἐπιδεῖξαι , εἴ τινα τῆς ἀληθείας αὐτόθι συνελθόντες ἐποιήσασθε φροντίδα καὶ εἰ τὰ κεκριμένα χωρίς τινος χάριτος καὶ ἀπεχθείας ἐκρίνατε .
τοιγαροῦν ἠπειγμένως πάντας ὑμᾶς πρὸς τὴν ἐμὴν ἐλθεῖν εὐλάβειαν βούλομαι , ἵνα τὴν τῶν πεπραγμένων ὑμῖν ἀκρίβειαν καὶ ἐφ  ἡμῶν αὐτῶν παραστήσητε .
τίνος δὲ ἕνεκεν ταῦτα γράψαι πρὸς ὑμᾶς ἐδικαίωσα καὶ ὑμᾶς πρὸς ἐμαυτὸν διὰ τοῦ γράμματος καλῶ , ἐκ τῶν ἑπομένων γνώσεσθε .
ἐπιβαίνοντί μοι λοιπὸν τῆς ἐπωνύμου ἡμῶν καὶ πανευδαίμονος πατρίδος τῆς Κωνσταντινουπόλεως  συνέβαινε δέ με τηνικαῦτα ἐφ ἵππου ὀχεῖσθαι  ἐξαίφνης Ἀθανάσιος ὁ ἐπίσκοπος ἐν μέσῳ τῆς λεωφόρου μετὰ ἑτέρων τινῶν , οὓς περὶ αὐτὸν εἶχεν , ἀπροσδοκήτως οὕτω προσῆλθεν , ὡς καὶ παρασχεῖν ἐκπλήξεως ἀφορμήν .
μαρτυρεῖ μοι γὰρ ὁ πάντων ἔφορος θεός , ὡς οὐ δὲ ἐπιγνῶναι αὐτὸν ὅστις ἦν παρὰ τὴν πρώτην ὄψιν ἠδυνήθην , εἰ μὴ τῶν ἡμετέρων τινές , καὶ ὅστις ἦν καὶ τὴν ἀδικίαν ἣν πέπονθε , πυνθανομένοις , ὥσπερ εἰκός , ἀπήγγειλαν ἡμῖν 0 .
ἐγὼ μὲν οὖν οὐ διειλέχθην αὐτῷ κατ ἐκεῖνο καιροῦ οὔ τε ὁμιλίας ἐκοινώνησα .
ὡς δὲ ἐκεῖνος μὲν ἠξίου , ἐγὼ δὲ παρῃτούμην καὶ μικροῦ δεῖν ἀπελαύνεσθαι αὐτὸν ἐκέλευον , μετὰ πλείονος παρρησίας οὐδὲν ἕτερον παρ ἡμῶν ᾔτει ἢ τὴν ὑμετέραν ἄφιξιν , ἣν ἠξίωσεν ὑπάρξαι , ἵν  ὑμῶν παρόντων , ἃ πέπονθεν , ἀναγκαίως ἀποδύρασθαι δυνηθείη 0 .
ὅπερ ἐπειδὴ εὔλογον εἶναι καὶ τοῖς καιροῖς πρέπον κατεφαίνετο , ἀσμένως ταῦτα γραφῆναι πρὸς ὑμᾶς προσέταξα , ἵνα πάντες , ὅσοι τὴν σύνοδον τὴν ἐν Τύρῳ γενομένην ἐπληρώσατε , ἀνυπερθέτως εἰς τὸ στρατόπεδον τῆς ἡμετέρας ἡμερότητος ἐπειχθῆτε τοῖς ἔργοις αὐτοῖς ἐπιδείξοντες τὸ τῆς ὑμετέρας κρίσεως καθαρόν τε καὶ ἀδιάστροφον , ἐπ ἐμοῦ , ὃν τοῦ θεοῦ γνήσιον εἶναι θεράποντα οὐκ ἂν ἀρνηθείητε .
τοιγαροῦν διὰ τῆς ἐμῆς πρὸς τὸν θεὸν λατρείας τὰ πανταχοῦ εἰρηνεύεται , καὶ τῶν βαρβάρων αὐτῶν τὸ τοῦ θεοῦ ὄνομα γνησίως εὐλογούντων , οἳ μέχρι νῦν τὴν ἀλήθειαν ἠγνόουν ·
δῆλον δὲ ὅτι ὁ τὴν ἀλήθειαν ἀγνοῶν οὐ δὲ τὸν θεὸν ἐπιγινώσκει 0 1 .
πλὴν ὅμως , καθὰ προείρηται , καὶ οἱ βάρβαροι νῦν δι ἐμὲ τὸν τοῦ θεοῦ θεράποντα γνήσιον ἐπέγνωσαν τὸν θεὸν καὶ εὐλαβεῖσθαι μεμάθηκαν , ὃν ὑπερασπίζειν μου πανταχοῦ καὶ προνοεῖσθαι τοῖς ἔργοις αὐτοῖς ᾔσθοντο ·
ὅθεν μάλιστα καὶ ἴσασι τὸν θεόν , ὃν ἐκεῖνοι μὲν διὰ τὸν πρὸς ἡμᾶς φόβον εὐλαβοῦνται , ἡμεῖς δὲ οἱ τὰ μυστήρια τῆς εὐμενείας αὐτοῦ δοκοῦντες προβάλλεσθαι  οὐ δὲ γὰρ ἂν εἴποιμι φυλάττειν  , ἡμεῖς , φημί , οὐδὲν πράττομεν ἢ τὰ πρὸς διχόνοιαν καὶ μῖσος συντείνοντα καί , ἁπλῶς εἰπεῖν , τὰ πρὸς ὄλεθρον τοῦ ἀνθρωπίνου γένους ἔχοντα τὴν ἀναφοράν 0 .
ἀλλ  ἐπείχθητε , καθὰ προείρηται , καὶ πρὸς ἡμᾶς σπεύσατε πάντες ᾗ τάχος , πεπεισμένοι ὡς παντὶ σθένει κατορθῶσαι πειράσομαι , ὅπως ἐν τῷ νόμῳ τοῦ θεοῦ ταῦτα ἐξαιρέτως φυλάττωνται , οἷς οὔ τε ψόγος οὔ τε κακοδοξία τις δυνήσεται προσπλακῆναι , διασκεδασθέντων δηλαδὴ καὶ συντριβέντων ἄρδην καὶ παντελῶς ἀφανισθέντων τῶν ἐχθρῶν τοῦ νόμου , οἵτινες ἐπὶ προσχήματι τοῦ ἁγίου ὀνόματος ποικίλας καὶ διαφόρους βλασφημίας παρέχουσι .
τάδε τοῦ βασιλέως γράψαντος οἱ μὲν ἄλλοι δείσαντες οἴκαδε ἀνεχώρησαν , οἱ δὲ ἀμφὶ τὸν Εὐσέβιον τὸν Νικομηδείας ἐπίσκοπον παραγενόμενοι πρὸς βασιλέα δίκαια ψηφίσασθαι ἐπὶ Ἀθανασίῳ τὴν ἐν Τύρῳ σύνοδον διισχυρίζοντο .
καὶ μάρτυρας παραγαγόντες εἰς μέσον Θεόγνιον καὶ Μάριν καὶ Θεόδωρον , Οὐάλεντά τε καὶ Οὐρσάκιον ἔπεισαν ὡς μυστικὸν ποτήριον συνέτριψεν , ἄλλα τε πολλὰ λοιδορησάμενοι ἐκράτησαν ταῖς διαβολαῖς .
ὁ δὲ βασιλεὺς ἢ ἀληθῆ τάδε πιστεύσας ἢ λοιπὸν ὁμονοεῖν τοὺς ἐπισκόπους ὑπολαβών , εἰ ἐκποδὼν γένηται Ἀθανάσιος , προσέταξεν αὐτὸν ἐν Τριβέρει τῶν πρὸς δύσιν Γαλατῶν οἰκεῖν .
καὶ ὁ μὲν ἀπήχθη .
μετὰ δὲ τὴν ἐν Ἱεροσολύμοις σύνοδον ἧκεν Ἄρειος εἰς Αἴγυπτον .
μὴ κοινωνούσης δὲ αὐτῷ τῆς Ἀλεξανδρέων ἐκκλησίας πάλιν ἦλθεν εἰς Κωνσταντινούπολιν .
ἐπίτηδες δὲ συνδραμόντων τῶν τὰ αὐτὰ φρονούντων ἰδίᾳ καὶ τῶν πειθομένων Εὐσεβίῳ τῷ Νικομηδείας ἐπισκόπῳ , καὶ σύνοδον ποιῆσαι παρασκευαζομένων , αἰσθόμενος τῆς αὐτῶν σπουδῆς Ἀλέξανδρος ὁ τότε τὸν ἐν Κωνσταντινουπόλει διέπων θρόνον ἐπειράθη διαλῦσαι τὴν σύνοδον .
ὡς δὲ τοῦτο οὐκ ἐξεγένετο , ἄντικρυς ἀπηγόρευε ταῖς πρὸς Ἄρειον σπονδαῖς , μὴ θεμιτὸν μη δὲ ἐκκλησιαστικὸν εἶναι λέγων σφῶν αὐτῶν τὴν ψῆφον ἄκυρον ποιεῖν καὶ τῶν ἅμα αὐτοῖς ἐκ πάσης σχεδὸν τῆς ὑφ ἥλιον συνεληλυθότων εἰς Νίκαιαν .
οἱ δὲ ἀμφὶ τὸν Εὐσέβιον , ὡς τὰ πρῶτα λόγοις οὐκ ἔπειθον τὸν Ἀλέξανδρον , ἐμπαροινήσαντες αὐτῷ μετὰ ἀπειλῆς διεμαρτύραντο , εἰ μὴ προσδέξεται τὸν Ἄρειον εἰς ῥητὴν ἡμέραν , αὐτὸν μὲν ὑπερορίαν οἰκήσειν ἐκβληθέντα τῆς ἐκκλησίας , Ἀρείῳ δὲ κοινωνήσειν τὸν μετ αὐτόν .
ἐπὶ τούτοις τε ἀπηλλάγησαν τότε ἀλλήλων , οἱ μὲν τῇ προθεσμίᾳ περιμένοντες ἐπιτελέσαι τὰς ἀπειλάς , ὁ δὲ Ἀλέξανδρος προσευχόμενος μὴ εἰς ἔργον ἐκβῆναι τοὺς Εὐσεβίου λόγους 0 .
μάλιστα δὲ αὐτὸν περιδεᾶ ἐποίει καὶ ὁ βασιλεὺς ἐνδιδόναι τρόπον τινὰ συμπεισθείς .
τῇ δὲ πρὸ τῆς προθεσμίας ἡμέρᾳ εἰσδὺς ὑπὸ τὸ θυσιαστήριον παννύχιος ἔκειτο πρηνὴς τοῦ θεοῦ δεόμενος ἐμποδισθῆναι τὸ τέλος τῶν κατ αὐτοῦ βεβουλευμένων .
κατὰ δὲ ταύτην τὴν ἡμέραν ἀπιών που περὶ δείλην ὀψίαν Ἄρειος , ἐξαπίνης ἀνακινησάσης αὐτὸν τῆς γαστρός , τοῦ κατεπείγοντος ἐγίνετο καὶ εἰς δημόσιον τόπον πρὸς τοιαύτην χρείαν ἀφωρισμένον ἦλθεν .
ὡς δὲ ἐπὶ πολλῷ οὐκ ἐξῄει , εἰσελθόντες τινὲς τῶν ἔξω προσδεχομένων αὐτὸν καταλαμβάνουσι νεκρὸν ἐπὶ τῆς καθέδρας κείμενον .
ἐπεὶ δὲ τοῦτο δῆλον ἐγένετο , οὐ τ αὐτὰ πάντες ἐνόμιζον περὶ τῆς αὐτοῦ τελευτῆς .
ἐδόκει δὲ τοῖς μὲν ἀθρόᾳ νόσῳ ληφθεὶς περὶ τὴν καρδίαν , ἢ πάρεσιν ὑπομείνας ὑφ ἡδονῆς τῶν κατὰ γνώμην ἀπαντησάντων πραγμάτων , αὐθωρὸν τεθνάναι , τοῖς δὲ ὡς δυσσεβήσας δεδωκέναι δίκην 0 .
οἱ δὲ τὰ αὐτοῦ φρονοῦντες γοητείαις ἐλογοποίουν ἀνῃρῆσθαι τὸν ἄνδρα .
οὐκ ἄτοπον δὲ τὰ περὶ αὐτοῦ εἰρημένα Ἀθανασίῳ τῷ ἐπισκόπῳ Ἀλεξανδρείας εἰς μέσον ἀγαγεῖν 0 ·
Καὶ γὰρ καὶ αὐτὸς Ἄρειος ὁ τῆς μὲν αἱρέσεως ἔξαρχος , Εὐσεβίου δὲ κοινωνός , κληθεὶς ἐκ σπουδῆς τότε τῶν περὶ Εὐσέβιον παρὰ τοῦ μακαρίτου Κωνσταντίνου τοῦ Αὐγούστου , ἀπαιτούμενος ἐγγράφως εἰπεῖν τὴν ἑαυτοῦ πίστιν , ἔγραψεν ὁ δόλιος κρύπτων τὰς ἀναιδεῖς τῆς δυσσεβείας λέξεις , ὑποκρινόμενος καὶ αὐτὸς ὡς ὁ διάβολος τὰ τῶν γραφῶν ῥήματα ἁπλᾶ καὶ ὥς ἐστι γεγραμμένα 0 .